আনন্দমোহন চক্রবর্তী
আনন্দমোহন চক্রবর্তী (Ānandamōhan Cakrabartī) (৪ এপ্রিল ১৯৩৮ – ১০ জুলাই ২০২০),ছিলেন একজন ভারতীয়-আমেরিকান বিজ্ঞানী, অণুজীববিশারদ এবং গবেষক। তিনি পরিচালিত বিবর্তন এবং জিনগতভাবে পরিবর্তিত জীবের গবেষণার জন্য বিশেষভাবে পরিচিত। জিন প্রকৌশলের সাহায্যে তিনি ১৯৮০ খ্রিস্টাব্দে সিউডোমোনাস ব্যাকটেরিয়াকে তেল ভক্ষণকারী ব্যাকটেরিয়াতে রূপান্তরিত করেন। এই গবেষণার জন্য তিনি আমেরিকাতে বিশ্বের সর্বপ্রথম জিনগত ভাবে পরিবর্তিত জীব(genetically modified organism)-এর ওপর পেটেন্ট পান। জীবিত জীবের পেটেন্ট সম্পর্কিত আইনের জন্য আমেরিকান সুপ্রিম কোর্টের ডায়মন্ড বনাম চক্রবর্তী কেসটি ঐতিহাসিক প্রেক্ষাপট সৃষ্টি করে।